S’obri el procés de participació en l’Avantprojecte de Llei de l’Horta de València
2025-07-24

L’Oficina de Sostenibilitat Local de l’Ajuntament de Burjassot, dependent de la Regidoria de Medi ambient, dirigida per Emili Altur, ha informat que s’ha obert el procés de participació pública i audiència ciutadana de l’Avantprojecte de Llei de l’Horta de València.

L’Avantprojecte de Llei s’ha acompanyat del citat pla de participació pública que diferencia dos nivells. D’una banda, de naturalesa reglada, està dirigit a tots els ciutadans i institucions públiques i privades perquè, en el període d’un mes, des de la publicació en el DOCV, efectuen totes les al·legacions, suggeriments i propostes que consideren oportunes. El segon nivell, està dirigit als agents socials i econòmics involucrats en el desenvolupament sostenible de l’Horta de València, com un espai productiu, ambiental, cultural i històric de valor extraordinari.

Tota la informació i documentació sobre el citat Avantprojecte pot consultar-se en la web de la Conselleria d’Habitatge, Obres Públiques i Vertebració del Territori, a través d’AQUEST ENLLAÇ.